Ásgeir bregður upp lifandi myndum af mannlífi og valdabaráttu á Sturlungaöld með og varpar meðal annars nýju ljósi á einu sjóorrustu Íslendinga , Flóabardaga . Enginn íslenskur höfundur hefur skrifað um sjómenn , skip og hafið eins og Ásgeir Jakobsson ( 1919 – 1996 ) . Hann var landskunnur fyrir skrif sín um sjávarútvegsmál og ævisögur hans um útgerðarmenn hafa sérstöðu í bókmenntum okkar . „ Það var af þeirri mynd sem Ásgeir Jakobsson dró upp af Þórði sem sú hugmynd mín spratt að hann væri rakið efni í skáldsögu . Og stíll Ásgeirs í bókinni um Kakalann gerir hana að miklum ánægjulestri . “ – Einar Kárason „ Sigurður skólameistari sagði einu sinni að menn ættu ekki að skrifa um annað en það sem þeir hefðu vit á . Ásgeir Jakobsson fylgir hér þeirri reglu , skyggnir það sjónarsvið þessa mikla rits { Sturlungu ] þar sem hann er sjálfur heima . “ – Erlendur Jónsson , Morgunblaðinu